**projektas**

**reg. Nr. T-32**

**2.41. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PAREIGINĖS ALGOS KOEFICIENTO NUSTATYMO PASVALIO RAJONO SAVIVALDYBĖS KONTROLIEREI RIMAI JUODOKIENEI**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 punktu, 18 straipsnio 1 dalimi, Lietuvos Respublikos valstybės tarnybos įstatymo 10 straipsnio 2 dalies 7 punktu, 27 straipsnio 5 dalimi, 6 dalies 1 punktu, 8 dalies 1 punktu, Valstybės tarnautojų tarnybinės veiklos vertinimo tvarkos aprašu, patvirtintu Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2020 m. kovo 10 d. nutarimo Nr. 213 redakcija), atsižvelgdama į Pasvalio rajono savivaldybės mero 2022 m. vasario 2 d. motyvuotą siūlymą Nr. PVI-26 Pasvalio rajono savivaldybės kontrolierės Rimos Juodokienės kasmetinio tarnybinio veiklos vertinimo metu, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės kontrolierei Rimai Juodokienei pareiginės algos koeficientą (baziniais dydžiais) – 16,5 – įvertinus 2021 m. tarnybinę veiklą labai gerai.
2. Pripažinti netekusiu galios Pasvalio rajono savivaldybės tarybos 2021 m. vasario 24 d. sprendimą Nr. T1-34 „Dėl pareiginės algos koeficiento nustatymo Pasvalio rajono savivaldybės kontrolierei Rimai Juodokienei“.
3. Sprendimas įsigalioja 2022 m. kovo 1 d.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

2022-02-02

Suderinta DVS Nr. RTS-44

Pasvalio rajono savivaldybės tarybai

**AIŠKINAMASIS RAŠTAS**

**Dėl PAREIGINĖS ALGOS KOEFICIENTO NUSTATYMO PASVALIO RAJONO SAVIVALDYBĖS KONTROLIEREI RIMAI JUODOKIENEI**

**2022-02-02**

Pasvalys

**1. Sprendimo projekto tikslai, uždaviniai**

Lietuvos Respublikos valstybės tarnybos įstatyme (toliau – Įstatymas) nustatytas valstybės tarnautojų tarnybinės veiklos vertinimas. Pasvalio rajono savivaldybės kontrolieriaus tarnybinę veiklą vertina Pasvalio rajono savivaldybės meras (Įstatymo 27 str. 5 d.), užpildydamas motyvuotą siūlymą (Valstybės tarnautojų tarnybinės veiklos vertinimo tvarkos aprašas, patvirtintas Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2020 m. kovo 10 d. nutarimo Nr. 213 redakcija), (toliau – Aprašas)), kurį pateikia Pasvalio rajono savivaldybės tarybai (Aprašo 18 p.).

Pasvalio rajono savivaldybės taryba sprendimą dėl pateiktų siūlymų įgyvendinimo priima artimiausiame posėdyje. Esant atitinkamoms aplinkybėms, sprendimas gali būti priimamas dar kitame posėdyje (Aprašo 63 p.)

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytą teisinį reguliavimą, siūloma Pasvalio rajono savivaldybės kontrolierei Rimai Juodokienei, įvertinus 2021 m. tarnybinę veiklą labai gerai, nuo 2022 m. kovo 1 d. nustatyti pareiginės algos koeficientą (baziniais dydžiais) – 16,5 (0,5 didesnį negu iki tarnybinės veiklos vertinimo nustatytas pareiginės algos koeficientas).

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui reikalingos papildomos Savivaldybės biudžeto lėšos 2022 m. (10 mėn.) – apie 905 Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto antikorupcinis vertinimas** – neatliekamas, sprendimo projektu nenumatoma reguliuoti visuomeninius santykius, nurodytus Korupcijos prevencijos įstatymo 8 straipsnio 1 dalyje.

**7. Sprendimo projekto iniciatoriai ir** **asmuo atsakingas už sprendimo vykdymo kontrolę:** Savivaldybės meras (iniciatorius), Administracijos Apskaitos skyriaus vedėjas (atsakingas).

Skyriaus vedėja Jurgita Karčiauskienė